ক্যারাভানসরাই

ক্যারাভানসরাই () ছিল পথিকদের বিশ্রামের জন্য রাস্তার পাশে থাকা আশ্রয়স্থল। ফারসি ভাষায় একে “খান” নামেও ডাকা হয়। ক্যারাভানসরাইগুলো বাণিজ্য, তথ্য আদানপ্রদানে সাহায্য করত। এশিয়া, উত্তর আফ্রিকা, দক্ষিণপূর্ব ইউরোপজুড়ে এবং বিশেষত সিল্ক রোডে খুবই গুরুত্বপূর্ণ নেটওয়ার্ক গড়ে তোলে। বাণিজ্যিক প্রয়োজনে মধ্যযুগে প্রচুর ক্যারাভানসরাই গড়ে উঠেছিল।

নাম উৎপত্তি

ক্যারাভানসরাই
ক্যারাভানসরাই নামটি ফারসি ক্যারাভান ও সারা (স্থল) থেকে এসেছে। এর সাথে অনুসর্গ আই যুক্ত হয়েছে। ক্যারাভান বলতে বোঝায় দীর্ঘ যাত্রার উদ্দেশ্যে বের হওয়া একদল বণিক, তীর্থযাত্রী বা পর্যটক।
খান
পারস্যের ক্যারাভানসরাই শহরের বাইরে বৃহৎ স্টেশন হিসেবে নির্মিত হত। শহরের ভেতর নির্মিত সরাইগুলো ছোট আকারের হত। মধ্যপ্রাচ্যে পথের পাশের সরাই ও শহরের ভেতরের সরাই উভয়কে খান বলা হত। তুর্কি ভাষায় একে হলা হত হান। আরবিতে একে ফানদাক ও হিব্রুতে পানদাক বলা হয়। ভেনিস ও জেনোয়াতে যথাক্রমে ফানদাকো ও ফনদাকো বলা হয়।

আরবি সাহিত্যে ক্যারাভানসরাই
আরব ভূগোলবিদ আল মুকাদ্দাসি ৯৮৫ খ্রিষ্টাব্দে তৎকালীন সিরিয়ার অন্তর্গত ফিলিস্তিন প্রদেশের সরাই নিয়ে লিখেছেন, “সিরিয়ায় কর খুব বেশি না, কিন্তু যারা ক্যারাভানসরাইয়ে (ফানদাক) আসে তাদের ক্ষেত্রে ব্যতিক্রম; এখানে, যাইহোক, কর খুব বেশি...”। এখানে আমদানিকৃত পণ্যের উপর আরোপ করা করের কথা বোঝানো হয়েছে। সঠিকভাবে কর পরিশোধ করা হয়েছে তা নিশ্চিত করার জন্য প্রত্যেক ফটকে প্রহরী নিয়োজিত থাকত।

স্থাপত্য

সাধারণত ক্যারাভানসরাই বর্গাকার বা আয়তাকার হত। মাঝখানের উঠান প্রায় খোলা আকাশের নিচে থাকত। ভেতরের দেয়ালে বণিক ও তাদের পণ্য, কর্মচারী ও পশুদের জন্য বিভিন্ন দোকান, খালিস্থান ইত্যাদি থাকত।

ক্যারাভানসরাইয়ে মানুষ ও পশুর জন্য খাওয়া, ধোয়া ও অজুর পানির ব্যবস্থা থাকত। কখনো কখনো গোসলের ব্যবস্থাও রাখা হত। এছাড়া পশুখাদ্য ও বণিকদের সরবরাহ করার জন্য বিভিন্ন পণ্যের দোকান থাকত। পাশাপাশি দোকানদাররা বণিকদের থেকে তাদের পণ্য ক্রয় করত।

উল্লেখযোগ্য ক্যারাভানসরাই

বুয়ুক হান
সাদ আল সালতানাহর ক্যারাভানসরাই
হানুল লুই মানুচ
খান আল তুজার (তাবুর পর্বত)
খান আল তুজার (নাবলুস)
খান আল উমদান
খান আসাদ পাশা
খান জাকমাক
খান আল খালিলি
খান সুলাইমান পাশা
খান তুমান
রাবাতি মালিক ক্যারাভানসরাই
সেলিম ক্যারাভানসরাই
নামপালি সরাই
জয়নউদ্দিন ক্যারাভানসরাই

গ্যালারি

আরও দেখুন
ক্যারাভান শহর
ইসলামি স্থাপত্য
উসমানীয় স্থাপত্য
পারসিয়ান স্থাপত্য
পারসিয়ান বাগান ও বাগ
ক্যারাভানসরাইয়ের তালিকা
তুরস্কে সেলজুক হান ও ক্যারাভানসরাইয়ের তালিকা
ইস্তানবুলের গ্র্যান্ড বাজারের গলি, হান ও ফটক

তথ্যসূত্র

আরও দেখুন
 Branning, Katharine. 2002. turkishhan.org, The Seljuk Han in Anatolia. New York, USA.
 Encyclopædia Iranica, p. 798-802
 Erdmann, Kurt, Erdmann, Hanna. 1961. Das anatolische Karavansaray des 13. Jahrhunderts, 3 vols. Berlin: Mann, 1976, 
 Hillenbrand, Robert. 1994. Islamic Architecture: Form, function and meaning. NY: Columbia University Press. (see Chapter VI for an in depth overview of the caravanserai).
 Kiani, Mohammad Yusef. 1976. Caravansaries in Khorasan Road. Reprinted from: Traditions Architecturales en Iran, Tehran, No. 2 & 3, 1976.
 Schutyser, Tom. 2012. Caravanserai: Traces, Places, Dialogue in the Middle East. Milan: 5 Continents Editions, 
 Yavuz, Aysil Tükel. 1997. The Concepts that Shape Anatolian Seljuq Caravansara. In: Gülru Necipoglu (ed). 1997. Muqarnas XIV: An Annual on the Visual Culture of the Islamic World. Leiden: E. J. Brill, 80-95. [archnet.org/library/pubdownloader/pdf/8967/doc/DPC1304.pdf Available online as a PDF document, 1.98 MB]

বহিঃসংযোগ

 Shah Abbasi Caravanserai, Tishineh
 Caravansara Pictures
 Consideratcaravanserai.net, Texts and photos on research on caravanserais and travel journeys in Middle East and Central Asia.
 Caravanserais (Kervansaray) in Turkey
 The Seljuk Han in Anatolia

ক্যারাভানসরাই
হোটেলের প্রকারভেদ
ইসলামি স্থাপত্য
ইরানি স্থাপত্য
রেশম পথ
ফারসি শব্দ ও শব্দসমষ্টি
হোটেলের ধরন